
RAPORT DE OPORTUNITATE

privind vânzarea prin licitaţie publică a unui imobil, teren şi construcţie, 
situat pe strada Gloriei, nr. 13


1. DATE PRIVIND VÂNZĂTORUL
Orașul Boldești-Scăeni, reprezentat prin d-nul Bucuroiu Constantin, în calitate de Primar
Adresa : Boldești-Scăeni, Calea Unirii, nr. 67
              CF : 284 2943
              Tel/fax : 0244/211287, 211363
              E-mail : pbs@opticnet.ro

2. DATE PRIVIND CUMPĂRĂTORUL
Vânzarea se va face prin licitaţie publică drept urmare cumpărătorul va fi desemnat în urma procedurii de licitaţie.
     3.TITLURILE  JURIDICE  ÎN BAZA CĂRORA  ESTE  DEȚINUT BUNUL CE FACE OBIECTUL VÂNZĂRII
         Bunul  care face obiectul vânzării îl reprezintă un imobil, teren și construcție, situat în oraşul Boldeşti-Scăeni, strada Gloriei, nr.13, nr. cadastral 26015 care este proprietate privată a orașului Boldești-Scăeni, conform HCL nr. 26/23.02.2021.
	
       4. MOTIVELE DE ORDIN ECONOMIC, FINANCIAR, SOCIAL ȘI DE MEDIU CARE JUSTIFICĂ VÂNZAREA
         Prin vânzarea acestui imobil, contravaloarea prețului vânzării se va    constitui în venit la bugetul local. Totodată, cumpărătorul poate investí în modernizarea construcției existente pe teren,  în concordanță cu specificațiile urbanistice din zonă.
         Cumpărătorul va trebui să mențină și să respecte normele de igienă, curățenie și sănătatea populației în imobilul ce face obiectul vânzării.

       5. DATE CU PRIVIRE LA BUNUL CE SE VINDE
	Potrivit dispoziţiilor art. 5 alin. (1) şi alin. (2) din Regulament, fac obiectul vânzării terenurile şi construcţiile aflate în proprietatea privată a oraşului Boldeşti-Scăeni.
        Imobilul  ce se propune spre vânzare se compune dintr-un teren în suprafață de 1000 mp pe care se afla o construcție (parter+pivnița) cu suprafața construită de 49 mp și suprafața desfășurată de 53 mp, situat în orașul Boldești-Scăeni, strada Gloriei, nr.13, are nr. cadastral 26015 și este înscris în Cartea funciară a orașului sub același număr .
       Vecinătăți : 
· La Nord- proprietate privată Voinea Constantin,
· La Sud- proprietate privată Vișan Ștefan,
· La Est- strada Gloriei,
· La Vest- proprietate privată Marin Florea
  Terenul are acces din strada Gloriei.
  Terenul are acces la apă, gaze, energie electrică, telefonie și cablu .
          Pe acest teren se află o construcție edificată în anul 1938. Configurația imobilului se regăsește în Planșă, iar datele de identificare în Anexă.

     6. MODALITATEA PRIN CARE SE FACE VÂNZAREA
	Iniţierea vânzării se face la solicitarea unei persoane fizice, respectiv a domnului Oprea Stelian prin adresa nr. 29214/19.10.2021, potrivit dispoziţiilor art. 6 alin. (1) lit. „b” din Regulament.
	Potrivit dispoziţiilor art. 363 din OUG nr. 57/2019 privind Codul administrativ  vânzarea unui imobil aflat în proprietatea privată a oraşului se face prin licitație publică organizată în condiţiile prevăzute la art. 334-346, cu respectarea principiilor prevăzute la art. 311 .
         Vânzarea se va face la prețul stabilit de către evaluatorul autorizat ANEVAR în baza Raportului de evaluare întocmit şi aprobat de Consiliul Local.
Cheltuielile ocazionate de vânzarea imobilului (studii topografice, documentații cadastrale pentru intabulare, intabularea, Raportul de evaluare pentru stabilirea prețului de circulație a imobilului, taxe notariale, etc.)vor fi suportate de către cumpărător.
Preţul de adjudecare a bunului imobil, precum și cheltuielile prevăzute mai sus, se achită de către cumpărător integral, în lei, la cursul stabilit de BNR în preziua plăţii, până la data încheierii contractului de vânzare-cumpărare.


Întocmit,
Moraru Mariana

                                                    



               







